पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना पर जीत के लिए बुधवार काे टीकाकरण का श्रीगणेश हाे गया। युवाओं के लिए बेहद खास दिन था। जिले में मात्र धार शहर में ही टीकाकरण किया गया। शहर के एक केंद्र रतलाम राेड स्थित शासकीय स्कूल के एक कक्ष में टीकाकरण चला। वैक्सीन लगवाने के लिए कक्ष के बाहर युवाओं की कतार लग गई।
पहले दिन 100 युवाओं को बुलाया गया था उनमें से 90 को टीका लगाया गया। बाकि 10 का अपॉइंटमेंट निरस्त होने से उन्हें टीका नहीं लग पाया। उन्हें फिर से मैसेज आएगा, जिसके बाद टीका लगाया जाएगा। टीका लगवाने काे लेकर युवाओं में उत्साह देखा गया। तेज धूप भी युवाओं के उत्साह के आगे कमजाेर पड़ गई। वैक्सीनेशन के प्रति युवाओं का यही उत्साह हमें काेराेना से जीत दिलाएगा।
इधर, शासकीय स्कूल, गंजीखाना, बनियावाड़ी स्थित जैन स्थानक, सिल्वर हिल्स सहित जिले के सभी 13 ब्लाॅक में 45 प्लस वालाें का टीकाकरण चला। दाेपहर 3 बजे तक जिले में 5100 के लक्ष्य के मुकाबले 1480 लाेगाें का वैक्सीनेशन हाे चुका था। धार में 60.57 प्रतिशत टीकाकरण हुआ।
यहां 700 के मुकाबले में 424 लाेगाें काे टीका लगाया गया। सुरक्षा की दृष्टि से रजिस्ट्रेशन करने वाली टीम अाैर टीका लगवाने वालों के बीच प्लास्टिक का पार्टीशन लगाया गया। डिस्टेंसिंग का पालन कराने पुलिस जवान शुभम जादाैन तैनात थे। केंद्र पर काेवैक्सीन व काेविशील्ड लगवाने वालाें के लिए टेबल लगाई थी।
जीवनदायिनी है वैक्सीन, इससे डरें नहीं : बैंक मैनेजर
वैक्सीन काे लेकर कई लाेगाें में डर है। ऐसे में शासकीय स्कूल के कक्ष से वैक्सीन लगवाकर लाैट रहे युवा मप्र ग्रामीण बैंक कैलाश नगर ब्रांच के मैनेजर हेमंत ने बताया कि टीका लगवाने से पहले मन में कोई भ्रांति नहीं थी। हमें खुद पर भी आत्मविश्वास हाेना चाहिए।
वैक्सीन के प्रति भ्रम पालने वालों से मेरा यही कहना है कि वैक्सीन जीवनदायिनी है, इससे डरें नहीं। यहीं पर चिटनिस चाैक निवासी प्रियंका देवासकर, एलअाईजी काॅलाेनी निवासी शांतनु शर्मा व शांभनी शर्मा की अपॉइंटमेंट निरस्त हाेने पर उन्हें बगैर वैक्सीन लगवाए ही लाैटना पड़ा।
इन केंद्रों पर भी पहुंच गए युवा, वापस लौटाया
प्राथमिक स्वास्थ्य केंद्र में 45 प्लस वालों को टीके लग रहे थे। युवाओं का उत्साह इतना था कि वह भी टीका लगवाने पहुंच गए। लेकिन टीके नहीं हाेने के चलते उन्हें वापस लौटा दिया गया। वैसे रजिस्ट्रेशन होने के बाद इनका स्लॉट बुक नहीं किया गया था।
इन्हें बताया एप पर ही तारीख और केंद्र की जानकारी मिलेगी। इसके बाद आप वैक्सीन लगवाने आना। इसके अलावा सुंद्रैल, कानवन, बरमंडल और नागदा सहित अन्य केंद्रों पर भी युवा पहुंचे लेकिन उन्हें टीका नहीं नहीं लग पाया। यहां 45 प्लस वालों को टीका लगाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn